stanford-oval/wikipedia huggingface dataset:
Arttu Vattulainen

| Arttu Vattulainen |
| --- | --- |
 Vattulainen Jyväskylän Kalevan kisoissa vuonna 2018.
Henkilötiedot
Syntynyt: 3. joulukuuta 1991 (ikä 32) Joensuu
Kansalaisuus:   Suomi
Yleisurheilija
Laji:  kestävyysjuoksu
Arttu Juhani Vattulainen  (s. 3. joulukuuta 1991 Joensuu) on suomalainen kestävyysjuoksija. Hän edustaa Joensuun Katajaa ja häntä valmentaa Tuomo Lehtinen.
Kalevan kisoissa Vattulainen on saavuttanut 5 000 metrillä kultaa vuonna 2018 ja hopeaa 2015 sekä 10 000 metrillä kultaa vuosina 2015 ja 2016, hopeaa vuonna 2020 sekä pronssia 2014. Sisäratojen SM-kilpailuissa hän on saavuttanut 3 000 metrillä pronssia 2015.
Viestijuoksun SM-kisoista Vattulainen on saavuttanut Joensuun Katajassa 4 × 1 500 metrillä kultaa 2015, hopeaa 2011 ja 2014 sekä pronssia 2013 ja 2018. Lisäksi hänellä on 4 × 800 metrin viestistä hopeaa vuodelta 2018 ja pronssia 2015. Maastojuoksun SM-kilpailuissa hän on saavuttanut pronssia 4 kilometrillä 2018 sekä 12 kilometrillä 2014 ja 2017. Joukkuekilpailussa hän sai kultaa 4 kilometrillä 2018 ja 12 kilometrillä 2014. Puolimaratonilla hän sai hopeaa vuonna 2020 ja maratonilla kultaa 2023.
Vattulainen kilpaili 5 000 metrillä Euroopan joukkuemestaruuskilpailuissa 2015. Aikuisten Suomi–Ruotsi-maaotteluun Vattulainen osallistui ensimmäisen kerran 5 000 ja 10 000 metrillä Tukholmassa 2015.
Vattulainen sijoittui 10 000 metrillä 18:nneksi Tampereen alle 23-vuotiaiden EM-kilpailuissa 2013. Hän edusti Suomea Berliinin EM-kilpailuissa 2018 10 000 metrillä sijoittuen niin ikään 18:nneksi. Münchenin EM-kilpailuissa 2022 hän keskeytti maratonilla.
Henkilökohtaiset ennätykset

1 500 m 3.46,62 (Joensuu, 2014)
3 000 m 8.05,17 (Joensuu, 2016)
5 000 m 13.46,75 (Loughborough, 2018)
10 000 m 28.48,43 (Lontoo, 2018)
puolimaraton 1.05.11 (Dresden, 2021)
maraton 2.13.29 (Bad Loipersdorf, 2021)
Lähteet
Aiheesta muualla

Arttu Vattulainen Twitterissä
Haukijärvi (Hämeenlinna)

| Haukijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°13′23″N, 25°08′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Rahtijärvenn 
Järvinumero:  35.787.1.051
Mittaustietoja
Pinnankorkeus:  131,4 m  
Rantaviiva:  0,664 km  
Pinta-ala:  2,056 ha  
Saaria:  ei saaria 
 fiHaukijärvi 
Haukijärvi  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen .
Maantietoa

Järven pinta-ala on 2,1 hehtaaria ja se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 650 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 131,4 metriä mpy.
Haukijärvi (Kuru, Luode)

| Haukijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°59′37″N, 23°30′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  oja Repsunojaan 
Järvinumero:  35.356.1.011
Mittaustietoja
Pinnankorkeus:  188,3 m  
Rantaviiva:  1,355 km  
Pinta-ala:  7,242 ha  
Saaria:  1 
 fiHaukijärvi 
Haukijärvi  on Pirkanmaalla Ylöjärvellä Luoteen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 7,2 hehtaaria ja se on 350 metriä pitkä ja 300 metriä leveä. Järvellä on kartan mukaan yksi saari. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Torttiojan valuma-alueeseen (35.356) se kuuluu. Järven vedenpinnan korkeus on 188,3 metriä mpy.
Anthony Lee Kok Hin

Anthony Lee Kok Hin (s. 20. maaliskuuta 1937 Miri) on malesialainen roomalaiskatolinen piispa. Hänet vihittiin papiksi Mirin apostoliseen vikariaattiin 2. tammikuuta 1966 ja nimitettiin Mirin hiippakunnan johtoon 30. toukokuuta 1977. Piispaksi vihkiminen seurasi 20. marraskuuta. Pääkonsekraattorina toimi Peter Chung Hoan Ting, jota avustivat Gregory Yong Sooi Ngean ja Simon Michael Fung Kui Heong.
Aron Johansson

| Aron Johansson |
| --- | --- |

Henkilötiedot
Syntynyt: 11. tammikuuta 1860 Ryssby, Ruotsi
Kuollut: 2. huhtikuuta 1936 (76 vuotta) Tukholma, Ruotsi
Ammatti:  arkkitehti
Arkkitehti
Koulutus:  Ruotsin kuninkaallinen taideakatemia
Aron Johansson (11. tammikuuta 1860 Ryssby – 2. huhtikuuta 1936 Tukholma) oli ruotsalainen arkkitehti. Hänen tunnetuimpiin töihinsä lukeutuvat Ruotsin valtiopäivätalo ja vanhainkoti Danvikshem.
Töitä

Gamla Riksbankshuset, Örebro (1899)
Valtiopäivätalo (1904)
Lääninhallituksen talo, Härnösand (1909)
Danvikshem (1913)
Aiheesta muualla

Kuvia tai muita tiedostoja aiheesta Aron Johansson Wikimedia Commonsissa
Anthony Mamo

Anthony Mamo
Anthony Joseph Mamo (9. tammikuuta 1909 – 1. toukokuuta 2008) oli  maltalainen poliitikko, joka toimi vuosina 1974–1976 maansa ensimmäisenä presidenttinä.
Mamo nousi presidentiksi heti Maltan tultua tasavallaksi ja oli tätä aiemmin toiminut vuodesta 1971 sen kenraalikuvernöörinä. Häntä seurasi Maltan presidenttinä Anton Buttigieg.
Kuollessaan 1. toukokuuta 2008 Anthony Mamo oli 99-vuotias.
Haukijärvi (Kangasala, Suinula)

| Haukijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°34′03″N, 24°03′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  oja Alisen Salmijärveen 
Järvinumero:  35.732.1.006
Mittaustietoja
Pinnankorkeus:  129 m  
Rantaviiva:  0,419 km  
Pinta-ala:  1,206 ha  
Saaria:  ei saaria 
 fiHaukijärvi 
Haukijärvi  on Pirkanmaalla Kangasalla Suinulan pohjoispuolella sijaitseva järvi.
Maantietoa

Järven pinta-ala on 1,2 hehtaaria ja se on 150 metriä pitkä ja 100 metriä leveä. Se sijaitsee Alisen Salmijärven pohjoispuolella sen kanssa samalla Personsuolla. Järven rantaviivan pituus on 400 metriä ja sen rannat ovat suomaata. Sillä ei ole kartan mukaan saaria ja se on autio. Järvelle ei tule tietä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Havisenjärven-Myllyojan valuma-alueeseen se kuuluu. Järven vedenpinnan korkeus on 129,0 metriä mpy. Siihen on johdettu neljä suo-ojaa, joista eteläisin on samalla sen laskuoja Aliseen Salmijärveen. Järvien vedenpinnoilla on 0,2 metriä korkeuseroa.
Angarsk

| Angarsk Ангарск |
| --- | --- |
 Angarskin valtakatu
 Lippu:  Vaakuna
 fiAngarsk 
 52°34′01″N, 103°55′01″E 
Valtio:  Venäjän federaatio
Alue:  Irkutskin alue
Väestö
Muuta
Postinumero:  665 815 - 666 034
Suuntanumero:  +7 395 1
Rekisterikilpi:  38
 www.angarsk-goradm.ru 
 OKATO-tilastotunnus: 25405 
Angarsk on kaupunki Irkutskin alueella, Siperian kaakkoisosassa, Venäjällä, Siperian radan varrella. Angarsk perustettiin vuonna 1948, kaupunki siitä tuli vuonna 1951. Vuoden 2010 väestönlaskennan mukaan kaupungissa asui 233 567 asukasta. Kaupungissa on öljynjalostus- ja kemianteollisuutta. Tärkeimpiä tuotteita ovat bensiini, diesel, muovi ja uraanifluoridi. Kaupungissa toimii valtion teknillinen korkeakoulu.[lähde? ]
Väestö

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Väkiluku | 1959 | 1970 | 1979 | 1989 | 2003 | 2005 | 2010 |
| Angarsk | 134 400 | 203 000 | 238 800 | 265 800 | 247 100 | 247 900 | 233 567 |
Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Angarsk-portaali
Irkutskin alueen kaupungit
Angarskin rautatieasema
Haukijärvi (Luhanka)

| Haukijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°42′39″N, 25°35′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Turaseen 
Järvinumero:  14.221.1.257
Mittaustietoja
Pinnankorkeus:  83,1 m  
Pituus:  860 m  
Leveys:  330 m  
Rantaviiva:  2,186 km  
Pinta-ala:  17,965 ha  
Saaria:  ei saaria 
 fiHaukijärvi 
Haukijärvi  on Keski-Suomessa Luhangalla Judinsalon kylän lähellä sijaitseva järvi.
Maantietoa

Järven pinta-ala on 18,0 hehtaaria, se on 850 metriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 2,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 83,1 metriä mpy.
Haukijärvi (Jämsä, Hallinmäki)

| Haukijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°53′54″N, 24°54′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Isoon Lepojärveen 
Järvinumero:  14.226.1.037
Mittaustietoja
Pinnankorkeus:  152,8 m  
Pituus:  720 m  
Leveys:  190 m  
Rantaviiva:  1,788 km  
Pinta-ala:  7,958 ha  
Saaria:  1 
 fiHaukijärvi 
Haukijärvi  on Keski-Suomessa Jämsässä Hallinmäen kylän lähellä sijaitseva järvi.
Maantietoa

Järven pinta-ala on 8,0 hehtaaria, se on 700 metriä pitkä ja 200 metriä leveä. Järvellä on kartan mukaan yksi saari.  Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Kurujoen–Nytkymenjoen valuma-alueeseen (14.226) se kuuluu. Järven vedenpinnan korkeus on 152,8 metriä mpy.
Asteas

| Asteas> Ἀστέας |
| --- | --- |
 Herakleen hulluus. Yksityiskohta Asteaan maalaamasta kalykskrateerista, n. 350–320 eaa.
Henkilötiedot
Syntynyt: 300-luku eaa.
Kuollut: 300-luku eaa.?
Ammatti:  vaasimaalari
Taiteilija
Aktiivisena:  n. 350–320 eaa.
Taidesuuntaus:  punakuviokeramiikka
Asteas (m.kreik. Ἀστέας) oli antiikin kreikkalainen vaasimaalari, joka maalasi eteläitalialaista punakuviokeramiikkaa. Hän toimi Poseidoniassa eli Paestumissa klassisen kauden lopulla noin vuosina 350–320 eaa.
Asteas oli paestumilaisen vaasimaalauksen tärkeimpiä edustajia ja näistä harvoja, joka signeerasi työnsä. Hän maalasi erityisesti hydrioita ja krateereja. Asteaan maalauksien aiheina ovat muun muassa mytologia, erityisesti Dionysos-aiheet, sekä teatteri.
Teoksia

Kellokrateeri, n. 360–350 eaa.
Kaula-amfora, n. 340 eaa.
Lebes gamikos, n. 340 eaa.
Kylpeviä naisia. Yksityis­kohta edellisestä.
Kalalautanen, n. 340–330 eaa.
Askolan kirkonkylä

| Askolan kirkonkylä |
| --- | --- |
 Askolan kirkonkylä
 60°31′37″N, 25°36′04″E 
Valtio:   Suomi
Maakunta:  Uusimaa
Seutukunta:  Porvoon seutukunta
Kunta:  Askola
Maantiede
Maa-ala:  6,09 km²
Väestö
Väkiluku:  1 299
Väestötiheys:  213,3 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2018 mukaiset. 
Askolan kirkonkylä on kylä ja taajama Askolassa. Tilastokeskuksen taajama-aluerajauksen mukaisen Askolan kirkonkylän taajaman väkiluku oli 1 299 vuoden 2018 lopussa. Askolan toinen päätaajama on asukasmäärältään likimain samankokoinen Monninkylä (1 339 as., vuonna 2018).
Kirkonkylässä sijaitsevat esimerkiksi kunnantalo, Askolan kirkko, Askolan terveyskeskus, palvelukeskus, apteekki, kauppoja, ala- ja yläkoulut (Kirkonkylän koulu ja Askolan koulu, Askolan kotiseutumuseo sekä Askolan pääkirjasto. Iso omakotitaloalue Askolassa on nimeltään Ruutipelto.
Askolan kirkko.
Askolan kotiseutumuseo sijaitsee entisessä lainajyvästössä.
Kylän halki kulkee yhdystie 1611 (Tiillääntie), joka länteen päin mentäessä tulee Mäntsälän ja Porvoon väliselle kantatie 55:lle. 1611:stä on myös tieyhteys yhdystie 1635:lle (eteläänpäin nimeltään Monninkyläntie), joka puolestaan kulkee Monninkylään asti.
Atherstone

| Atherstone |
| --- | --- |
 Atherstonen kauppatori.
 fiAtherstone 
 52°34′44″N, 1°32′46″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Warwickshire
Maantiede
Kokonaispinta-ala:  3,12 km²
Väestö
Väkiluku (2011):  10 573
Väestötiheys:  3 389 as./km²
 www.atherstone-tc.gov.uk 
Atherstone on kaupunki Warwickshiren kreivikunnassa Keski-Englannissa. Se sijaitsee lähellä Warwickshiren pohjoiskärkeä, Staffordshiren ja Leicestershiren rajan tuntumassa ja on North Warwickshiren hallinnollinen keskus.
Atherstonen historia ulottuu roomalaisajoille saakka. Roomalainen maantie Watling Street, nykyisin A5, kulki kaupungin hanki.
Vuoden 2011 väestönlaskennan mukaan siellä oli lähes 11 000 asukasta.
Käännös suomeksi
Aron Gurwitsch

Aron Gurwitsch (17. tammikuuta 1901 Vilna, Liettua – 25. kesäkuuta 1973 Zürich, Sveitsi) oli liettualaissyntyinen juutalainen filosofi, joka kasvoi Saksassa, muutti Ranskaan vuonna 1933 ja Yhdysvaltoihin vuonna 1940.
Filosofina Gurwitsch lukeutui transsendentaaleihin fenomenologeihin. Saksassa hän opiskeli mm. Carl Stumpfin oppilaana. Ranskassa asuessaan Gurwitsch opetti Sorbonnen yliopistossa ja tutustui Maurice Merleau-Pontyyn. Yhdysvalloissa hän opetti Johns Hopkinsin yliopistossa, Harvardin yliopistossa, Wheaton Collegessa, Brandeisin yliopistossa sekä New School for Social Researchissa.
Teoksia

Phänomenologie der Thematik und des reinen Ich (1928)
Die mitmenschlichen Begegnungen in der Milieuwelt (1931, habilitaatioväitös)
Théorie du champ de la conscience (1957)
Der Begriff des Bewußtseins bei Kant und Husserl (1964)
Studies in phenomenology and psychology (1966)
Leibniz (1974)
Phenomenology and the Theory of Science. Toimittanut Lester Embree (1974)
Aiheesta muualla

The Aron Gurwitsch Page (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Aron Gurwitsch
Käännös suomeksi
Atherton Tableland

Atherton Tableland
Atherton Tableland on ylänköalue Australian itäosassa Queenslandin osavaltiossa. Se on osa Great Dividing Range -vuoristoa. Sen maaperä on vulkaanista ja siksi hedelmällistä. Leveyspiirinsä puolesta alue on tropiikkia, mutta koska se on niin korkealla (600–900 metriä), ilmasto soveltuu lypsykarjan kasvattamiseen. Malandassa toimii yksi maailman suurimmista maidonjalostuslaitoksista.
Ylängön poikki virtaa Barron-joki. Vesiputoukset ja kraatterijärvet ovat alueen matkailuhoukutuksia.
Arnau de Vilanova

Thesoro de los pobres (1584).
Arnau de Vilanova (myös Arnaldus de Villa Nova, noin 1240–1311) oli espanjalainen keskiaikainen oppinut.
Arnaldus käänsi latinaksi Avicennan, Galenoksen ja Hippokrateen teoksia, ja varusti ne kommenteilla, jotka yhdistivät 1200-ja 1300-lukujen eurooppalaisen lääketieteen takaisin sen kreikkalaisiin ja arabialaisiin juuriin kauemmas kansanuskomuksista.
Monet seikat hänen elämästään ovat huonosti tunnettuja. Hänen synnyinkaupungikseen on mainittu Villa Nova; tuohon aikaan oli monia sen nimisiä kaupunkeja Espanjassa, Ranskassa ja Italiassa. Hän sai surmansa merellä lähellä Genovaa matkallaan katsomaan paavi Klemens V:tä tämän sairasvuoteella. Hänen synnyinpaikkansa lienee ollut jossain Aragonian kruunun alusmaassa, sillä aikalaiset viittaavat häneen "katalonialaisena". Hän vaikuttaa aloittaneen opintonsa jossain dominikaaniluostarissa. Vuoden 1260 jälkeen hän opiskeli lääketiedettä Montpellier’n yliopistossa  ja perehtyi samaan aikaan teologiaan kaupungin dominikaaniluostarissa. Hän tapasi Montpellier’ssa tulevan vaimonsa ja heille syntyi yksi tytär.
Arnaldus hallitsi klassiset kielet, heprean sekä arabian, ja oli perehtynyt senaikaiseen tietämykseen luonnontieteistä, etenkin lääketieteestä ja farmakologiasta. Hän liikkui vilkkaasti paikasta toiseen; hänen tiedetään opettaneen sekä Barcelonassa, Montpellier’ssa että Pariisissa ja asuneen niiden lisäksi merkittäviä jaksoja Lyonissa, Avignonissa, Roomassa, Firenzessä, Bolognassa, Napolissa ja Palermossa. Häntä pidettiin aikansa parhaana lääkärinä ja alkemistina, ja hänet kutsuttiin hoitamaan paaveja ja valtionpäämiehiä. Hän joutui muuttamaan maasta toiseen Espanjan ja Pariisin inkvisition painostuksesta, sillä hänen kirjoituksiaan pidettiin harhaoppisina.
Arnaldusta on pidetty tärkeänä alkemistina vuosisatojen ajan, mutta nykytutkimuksen mukaan hän ei harjoittanut alkemiaa. Keskiajalla hänen nimeensä liitettiin yli 20 alkemistisen teoksen luettelo. Tätä laajempi on ollut vain Ramon Llullin nimissä. Llullin sanottiinkin olleen hänen oppilaansa alkemian alalla.
1300-luvulla kerrottiin Arnalduksen onnistuneen kullan tekemisessä, ja Chaucerin Canterburyn tarinoissa hän esiintyy alkemistin prototyyppinä. Alkemistin maineeseen on voinut johtaa joko hänen kiinnostuksensa lähialoista kuten eliniän pidentämisestä ja juotavan kullan vaikutuksista, läheisten ja seuraajien alkemianharjoituksesta tai jopa nimisekaannuksesta Perarnau de Vilanovan kanssa.
Aiheesta muualla

Kuvia tai muita tiedostoja aiheesta Arnau de Vilanova Wikimedia Commonsissa
Atherstone (täsmennyssivu)

Atherstone tarkoittaa seuraavia asioita:
Atherstone, englantilainen kaupunki
Atherstone Town FC, jalkapalloseura
RAF Atherstone, Britannian kuninkaallisten ilmavoimien käytöstä poistettu lentotukikohta
Edwin Atherstone, kirjailija
William Guybon Atherstone, geologi ja eteläafrikkalainen poliitikko
HMS Atherstone (1916), Racecourse-luokan miinanraivaaja
HMS Atherstone (L05), Hunt-luokan saattuehävittäjä
HMS Atherstone (M38), Hunt-luokan miinantorjunta-alus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Atherstone”, voi hakea sivunnimihaulla, laajalla sivunnimihaulla tai tekstihaulla.
Arranmore

Arranmoren majakka.
Lough Thoirissa oleva muistomerkki, jolla muistetaan Beaver Islandin ja Arranmore yhteyttä.
Arranmore (iiriksi Árainn Mhór) on saari Irlannissa Galwayn kreivikunnassa. Se sijaitsee Burtonportin kalastajakylän edustalla Atlantin valtameressä. Saarella voi harrastaa vaellusta ja lintujen tarkkailua sekä käydä iirin kielen kurssilla.
Arranmoressa on yli 600 asukasta. Se sijaitsee viiden kilometrin päässä rannikolta Burtonportista ja kuuluu Donegalin kreivikuntaan. Sinne pääsee Burtonportin satamasta lautalla, joka kulkee joka päivä. Arranmore on toiseksi suurin Irlannin asutuista saarista, ja se on kooltaan 18 neliökilometriä. Siellä on seitsemän järveä, jotka ovat poikkeus eurooppalaisista järvistä, koska kirjolohi lisääntyy siellä luonnollisesti.
Saaren ystävyyssaari on Yhdysvalloissa Beaver Island. Saari luovutettiin Ulsterin uudisasutuksen aikana 1600-luvulla lordi Conynghamille, joka ei kuitenkaan koskaan käynyt siellä. Hänen aikanaan ihmiset kärsivät nälkää, ja monet pakenivat Yhdysvaltoihin Beaver Islandille, jonne muutti paljon saaren asukkaita  myös 1800-luvun puolessavälissä nälänhädän aikana.
Arto Astikainen

Arto Astikainen (s. 25. elokuuta 1948 Mäntyharju) on suomalainen politiikantoimittaja.
Astikainen opiskeli tiedotusoppia Tampereen yliopistossa. Vakituisen työn hän aloitti Helsingin Sanomissa vuonna 1974 ja politiikan toimituksessa 1977. Vuosina 1988–1994 hän toimi politiikan toimituksen esimiehenä. Hän jäi eläkkeelle vuoden 2009 alussa. Hän on yksi Tamminiemen pesänjakajat -kirjan kirjoittajista.
Astikainen valittiin Politiikan toimittajat -yhdistyksen kunniajäseneksi vuonna 2009.
Anthony Leggett

| Anthony James Leggett |
| --- | --- |

Henkilötiedot
Syntynyt: 26. maaliskuuta 1938 Lontoo, Iso-Britannia
Kansalaisuus:   Yhdistynyt kuningaskunta  Yhdysvallat
Koulutus ja ura
Tutkinnot:  Oxfordin yliopisto
Väitöstyön ohjaaja:  Dirk ter Haar
Instituutti:  Sussexin yliopisto University of Illinois at Urbana-Champaign
Oppilaat:  Amir Caldeira
Tutkimusalue:  Fysiikka
Tunnetut työt:  Supranesteet
Palkinnot:   Nobelin fysiikanpalkinto (2003)
Anthony James Leggett (s. 26. maaliskuuta 1938) on brittiläissyntyinen Yhdysvalloissa työskentelevä fyysikko.  Hän on tunnetuimpia kylmien lämpötilojen fysiikan tutkijoita, ja hänelle myönnettiin Nobelin fysiikanpalkinto vuonna 2003 työstä kvanttihydrodynamiikan supranesteiden parissa yhdessä Vitali Ginzburgin ja Aleksei Abrikosovin kanssa.  Legget tutkii suprajohteita, kvanttimekaniikkaa ja supranesteitä. Hän on professorina Illinoisissa, University of Illinois at Urbana-Champaignissa.
Asghar Farhadi

| Asghar Farhadi |
| --- | --- |
 Asghar Farhadi vuonna 2018.
Henkilötiedot
Syntynyt: 7. toukokuuta 1972 Khomeynishahr (ikä 52)
Ohjaaja
Tunnetuimmat ohjaukset:  The Salesman A Hero
Palkinnot
 mm. Kultainen karhu (2011)  parhaan vieraskielisen elokuvan Golden Globe (2012),  Parhaan vieraskielisen elokuvan Oscar (2012)  Cannesin elokuvajuhlat Prix du scénario (2016)  Parhaan vieraskielisen elokuvan Oscar (2017)  Cannesin elokuvajuhlat Grand Prix (2021) 
Aiheesta muualla
IMDb 
Elonet
Asghar Farhadi (s. 7. toukokuuta 1972 Khomeynishahr, Iran) on iranilainen elokuvaohjaaja ja käsikirjoittaja.
Farhadin elokuva Nader ja Simin: Ero palkittiin Berliinin elokuvajuhlien pääpalkinnolla, Kultaisella karhulla, helmikuussa 2011. Elokuva sai myös parhaan vieraskielisen elokuvan Golden Globe-palkinnon ja Parhaan vieraskielisen elokuvan Oscarin (2012).
Hän on ohjannut myös vuoden 2013 elokuvan Menneisyys.
Arthur Millerin Kauppamatkustajan kuoleman teemojen innoittama The Salesman (2016) toi  Cannesin elokuvajuhlilla 2016 ohjaajalleen (Asghar Farhadi) Prix du scénario-palkinnon ja miespääosan esittäjälle (Shahab Hosseini) parhaan näyttelijän palkinnon (Prix d'interprétation masculine). Elokuva palkittiin myös Parhaan vieraskielisen elokuvan Oscarilla Oscar-gaalassa 2017. Farhadi ei päässyt noutamaan toista Oscariaan palkintojuhlasta Yhdysvaltain presidentti Donald Trumpin asettaman iranilaisten maahantulokiellon vuoksi. Eräänä vastalauseena tälle elokuvasta järjestettiin Oscar-juhlallisuuksien aikaan ilmainen näytös Lontoon Trafalgarin aukiolla 10 000 katsojalle. The Salesman keräsi joukon palkintoja muiltakin elokuvajuhlilta.
Farhadin espanjanjalais-ranskalais-italialainen psykologinen jännityselokuva Todos Lo Saben (engl. Everybody knows) julkaistiin 2018.
Vuonna 2021 Farhadin ohjaama A Hero voitti Cannesin elokuvajuhlilla 2021 jaetun Grand Prix -palkinnon.
Aiheesta muualla

Asghar Farhadi Internet Movie Databasessa. (englanniksi)
Arto Arvonen

Arto Asko Aulis Arvonen (1. helmikuuta 1944 Loimaa – 29. syyskuuta 2020 Kauniainen) oli suomalainen yritysjohtaja, joka sai kauppaneuvoksen arvonimen.
Arvosen vanhemmat olivat maanviljelijä Taito Arvonen ja Saima Uusitalo ja puoliso Ilse Annikki Setälä. Arvonen valmistui merkonomiksi 1965 ja suoritti liikkeenjohdollisen kenttäkoulutuksen Suomen Osuuskauppaopistossa 1966–1968 sekä useita liikkeenjohdon kursseja. Hän oli harjoittelija Kauppakunta Kalannissa 1966–1967, SOK:n Helsingin konttorin harjoittelija 1967–1968, koulutusosaston kouluttaja 1968–1972, tarkastusosaston tilintarkastaja ja piirivalvoja 1972–1975, SOK-Järjestön Takaus Oy:n toimitusjohtaja 1974–1975, Someron Osuuskaupan toimitusjohtaja 1975–1978 ja Salon Seudun Osuuskaupan toimitusjohtaja 1979–2004. Arvosella oli myös useita osuustoiminnallisia ja muita luottamus- ja asiantuntijatehtäviä. Hän oli muun muassa SOK:n hallintoneuvoston jäsen ja toimi myös hallintoneuvoston  varapuheenjohtajana. Kauppaneuvoksen arvonimen hän sai 1996.
Astronominen

| --- | --- |
:  
: Wikipediassa ei tällä hetkellä ole varsinaista artikkelia aiheesta Astronominen. Katso Astronominen Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.